Disainiteaduskond

Eesti Kunstiakadeemia disainiteaduskond (algselt tööstuskunsti kateeder) on Eesti Kunstiakadeemia suurim teaduskond, mis loodi Bruno Tombergi juhtimisel 1966. aastal. Disainiteaduskonna dekaan on alates 2021. aasta augustist Ruth-Helene Melioranski.

See on Eesti suurim disaini- ja tarbekunsti pädevuskeskus, mis annab haridust bakalaureuse-, magistri- ja doktoriõppes. Lisaks hariduse andmisele tegeleb disaini ja taju arendamise ning mõtestamisega. Disainiteaduskonna eesmärk on koolitada laia silmaringiga, ühiskondlikult aktiivseid, professionaalselt pädevaid ning kunstiliselt kõrgel ja rahvusvaheliselt tunnustatud tasemel disainereid ja loovisikuid. Disainiteaduskond kujundab ja mõjutab ühiskonda disainile ja loomevaldkonnale omaste vahenditega, analüüsib ja kontekstualiseerib vastavaid protsesse ja nende mõju. 

EKA disainiharidus õpetab nii tänapäevaseid disainiprobleeme lahendama kui ka disainipärandit mõtestama. Disainiteaduskond. Eesti Kunstiakadeemia. Vaadatud 4. aprill 2023.Bruno Tomberg 94. Eesti Kunstiakadeemia. Vaadatud 4. aprill 2023. Alates 2022. aasta sügisest annab disainiteaduskond välja digitaalset disainiajakirja Leida. Leida peatoimetaja on Taavi Hallimäe. 
 Bakalaureuseõpe 
 Disain ja innovatsioon (sessioonõpe)
Disain ja innovatsioon on laiapõhjaline õppekava, mis hõlmab nelja eriala: moedisaini korraldus, ruumikujundus, visuaalne kommunikatsioon, toote- ja keskkonnadisain. Nelja-aastase õppekava eesmärk on ette valmistada tipptasemel tegijaid, kes on võimelised vastama dünaamilise tööturu väljakutsetele, muutusi algatama ja innovatsiooni eest vedama. Õppetöö keskmes on disaini kasutamine edukateks uuendusteks kõigis ühiskondlikes sfäärides.Disain ja innovatsioon. Eesti Kunstiakadeemia. Vaadatud 4. aprill 2023.

 Graafiline disain 
Graafilise disaini osakonnas õpitakse, kuidas ümbritsevas maailmas sõnumeid nähtavaks teha. Seda võib nimetada ka visuaalse kommunikatsiooni õppimiseks, mille käigus arendatakse ühtlasi kriitilist mõtlemist. Selles protsessis kasutatakse mitmesuguseid vahendeid: kiri, märk, värv, pilt, liikuv pilt, kompositsioon, vorm jne.Graafiline disain. Eesti Kunstiakadeemia. Vaadatud 4. aprill 2023.

 Klaas, keraamika, ehe ja sepis 
Liitõppekava koondab sarnase suunitlusega erialad, mis käsitlevad esemelist maailma ümbritseva keskkonna suhtes. Õpitakse tundma materjalide ja tehnoloogiliste protsesside olemust ning mõtestatakse meistrioskuseid kaasaegses kunsti- ja kultuurielus. Õppetöö pakub võimalikult laiapinnalist haridust, annab praktilised oskused, kujundab üliõpilaste eetilist hoiakut kunstniku ja disainerina ning toetab loovust.Klaas, keraamika, ehe ja sepis. Eesti Kunstiakadeemia. Vaadatud 4. aprill 2023.

 Moe-, tekstiili- ja aksessuaaridisain 
Moe-, tekstiili- ja aksessuaaridisain on kolme eriala ühendav liitõppekava. Õpe algab erialadel ühiselt, kuid jätkub esimese semestri järel juba erialase spetsialiseerumisega. Kogu õppe vältel on võimalik osaleda kõrvalerialade projektides. Õppekava kannab tugevalt jätkusuutlikkuse suunda, mis pakub teadmisi ja võimalusi selle teemaga aktiivseks tegelemiseks. Lisaks materjaliuuringutele vaadatakse otsa ka võimalikele teisendustele tootmistsüklites või lahendatakse probleeme läbi sotsiaalse disaini ja kultuurilise jätkusuutlikkuse prisma.Moe-, tekstiili- ja aksessuaaridisain. Eesti Kunstiakadeemia. Vaadatud 4. aprill 2023.

 Tööstus- ja digitootedisain 
Eesti Kunstiakadeemia tootedisaini osakonnas tegeldakse inimkeskse disainiga. Professionaalseid disainereid on seal koolitatud juba üle 50 aasta. Ajalooliselt on tootedisaini õppes keskendutud tööstusdisainile. Kiire areng IKT-sektoris on tootedisaini mõistet laiendanud: senisele tööstustoodete (mööbel, elektroonikaseadmed jms) kujundamisele on lisandunud digitaaltoodete valdkond.Tootedisain. Eesti Kunstiakadeemia. Vaadatud 4. aprill 2023. Digitootedisaini õppesuund avati 2018. aasta sügisel ajendatuna tööjõuturu nõudlusest digitoodete disainerite järele.Gregor Sibold (19. juuni 2018) "EKA hakkab õpetama digitootedisaini, et rakendused ja veebilahendused hästi kasutatavad oleks" digi.geenius.ee. Vaadatud 4. aprill 2023.

 Magistriõpe 
 Disaini ja tehnoloogia tulevik 
Disaini ja tehnoloogia tulevik (ingl. k Design & Technology Futures) on rahvusvaheline ingliskeelne Tallinna Tehnikaülikooli ja EKA ühisõppekava, mis on mõeldud disaineritele, inseneridele ja teistele innovatsioonierialade huvilistele ja mis pakub parimat mõlemast ülikoolist. Õppekava keskmes on disainimõtlemisest lähtuv spekulatiivne arendustegevus, millega seotakse teadus, tehnoloogia ja disain ühtseks loovaks distsipliiniks. Õppekava toetub kasutajakesksele lähenemisele, arendustegevusele ja ettevõtluse ning majanduskeskkonna mõistmisele ning loob viljakama pinnase innovaatiliste tootelahenduste väljatöötamiseks.(27. november 2018) "TalTechi ja EKA üliõpilased hakkavad arendama Kuu missiooniks elamuid " forte.delfi.ee. Vaadatud 4. aprill 2023. Õppekava oluliseks osaks on praktilised tootearendusprojektid, mis viiakse ellu koos Eesti ettevõtetega.Disaini ja tehnoloogia tulevik. Eesti Kunstiakadeemia. Vaadatud 4. aprill 2023.

 Graafiline disain 
EKA graafilise disaini magistriprogramm on kaheaastane ingliskeelne õppekava, mille keskmes on üliõpilase isiklik disainipraktika, selle defineerimine, kontekstualiseerimine ja arendamine. Graafilist disaini vaadeldakse programmis laia mõistena, käsitledes seda eelkõige viisina midagi avaldada (publish) või avalikuks teha (make public). Üliõpilased töötavad nii traditsiooniliste graafilise disaini väljunditega – näiteks kujundavad raamatuid, veebilehti, plakateid, kirjatüüpe – kui ka kirjutavad ja annavad välja tekste, korraldavad näitusi ja loenguid, juhendavad töötube jne.Magister, graafiline disain. Eesti Kunstiakadeemia. Vaadatud 10. aprill 2023.

 Interaktsioonidisain 
Interaktsioonidisain käsitleb seda, kuidas inimene suhtleb ümbritseva maailmaga, keskendudes interaktsioonidele meie endi, teiste inimeste, toodete, tehnoloogia ja teenustega. Interaktsioonidisainerite eesmärk on avastada läbi disainiuurimuse võimalusi sekkumiseks ning luua loovprotsessis tulevikumaailma, mis annab lisaväärtust meie eludele.Interaktsioonidisain. Eesti Kunstiakadeemia. Vaadatud 10. aprill 2023. Rahvusvaheline ingliskeelne õppekava avati 2016. aastal.Pool sajandit disainharidust Eestis ja Kunstiakadeemias. Eesti Kunstiakadeemia. Vaadatud 10. aprill 2023.

 Ringdisain 
2023. aastal avatud ringdisaini õppekava on loodud inimestele, kelle motivatsioon on radikaalselt ja strateegiliselt disainida ringset tulevikku esemelises maailmas ja läbi selle luua positiivset mõju ning lisaväärtust tootvas majandusruumis."EKA avab kolm uut disaini magistriõppekava". kultuur.err.ee. Vaadatud 10. aprill 2023. Õppija enda taust ei pea olema disainis – õppekaval tutvustatavad (disaini)tööriistad on probleemide lahendamisel ja uute süsteemide loomisel ning tõlgendamisel universaalsed abilised ka ettevõtlus või muu tausta ja kogemusega inimestele.Ringdisain. Eesti Kunstiakadeemia. Vaadatud 10. aprill 2023. 

 Sotsiaalne disain 
Sotsiaalse disaini magistrikava (avatud 2023. aastal) toetab sotsiaalteaduste ja disaini ühiste pädevusega professionaali kujunemist. Tegemist on sotsiaalselt kaasava, kollektiivselt organiseeritud ja eksperimentaalse suunitlusega programmiga, mis peab silmas järgmisi all loetletud põhimõtteid:

1. Disaineri tegevusraadius laieneb ja kattub meie päevil üha ulatuslikumalt laiemate poliitiliste teemadega, mistõttu tekib tungiv vajadus mõtestada oma rolli ja võimekust sotsiaalse toimijana;

2. Disain on alati sotsiaalne, ent mitte kogu disain pole sotsiaalne disain.Taavi Hallimäe (16. september 2022) "Sotsiaalne disain vaatab tulevikku". sirp.ee. Vaadatud 10. aprill 2023. Viimane termin tähistab nimelt disainipraktikat, mille põhifookus on jätkusuutlikkusel, osaluspõhisusel ning disainipraktika sügavamal seotusel ümbritsevaga sootsiumiga;

3. Disain on enamat kui lahenduse otsimine tekkinud probleemidele. Sotsiaalne disainer tegeleb suhete, väärtuste ja strateegiatega, mis rajavad disainile teed majanduslikus ja poliitikasfääris.

Sotsiaalne disain teadvustab ja hõlmab üha enam kompleksseid ühiskondlikke probleeme nagu vaimne tervis, prügimajandus, ressursside taaskasutus, jätkusuutlik energiatootmine ja tarbimine, migratsioon, vajadus reageerida pagulaskriisile või muudele kriisidele.Taidestuudium. Eesti Kunstiakadeemia. Vaadatud 10. aprill 2023. 

 Taidestuudium 
Taidestuudium on 2023. avatud õppekava (endine Disain ja rakenduskunst), mis käsitleb kõrvuti käelisele tööle omaseid viise loovuurimuslike metodoloogiate ja nüüdisaegsete materiaalse kultuuri teooriatega. Stuudiotööl põhinev õppekava toetab üliõpilase kriitilist väljendusoskust, kultuuripärandi ja -väärtuste töötlust, spekulatiivsust ning tulevaste taidepraktikate kujundamist. Olulisel kohal on aeglustumine, tähenduslikul moel objektide, materjalide ja protsessidega suhestumine, ning uuenduslike kõrg- ja analoogtehnoloogiliste lähenemisviiside kaasamine.Sotsiaalne disain. Eesti Kunstiakadeemia. Vaadatud 10. aprill 2023.

 Teenusedisaini strateegiad ja innovatsioon 
Teenusedisain on interdistsiplinaarne valdkond, mis ühendab teadmised juhtimisest, turundusest, uurimistööst ja disainist. Rahvusvahelises Erasmus Munduse magistriprogrammis (Service Design Strategies and Innovations, lühend SDSI) õpitakse mitmekülgseteks teenuste uuendajateks, kes suudavad strateegilise disaini ja loomingulise juhtimise kaudu viia läbi muutusi avalikus ja erasektoris. Õppekava fookuses on multidistsiplinaarne õpe ja valdkonnaülene spetsialiseerumine disainile, ärile, tehnoloogiale ja sotsiaalteadustele. SDSI on välja töötatud Läti ja Eesti Kunstiakadeemia ning Lapi ülikooli ühisõppekavana, mille äri- ja majandusalast õpet pakub programmi partnerülikool, Rootsi Majanduskool Lätis. Õpe toimub esimesel aastal Kuldīgas Lätis ning teisel õppeaastal Rovaniemis ja Tallinnas.Service Design Strategies and Innovations. Eesti Kunstiakadeemia. Vaadatud 10. aprill 2023.

Vaata ka
 Eesti Kunstiakadeemia
 Bruno Tomberg
 Teenusedisain

 Viited 

Välislingid 
 Service Design Strategies and Innovation
 Ringdisain
 Design and Technology Futures

Kategooria:Eesti Kunstiakadeemia